**«True Blue»** ― трэці студыйны альбом амерыканскай спявачкі Мадоны, выпушчаны 30 чэрвеня 1986 года. Мадонна працавала са Стывенам Браем і Патрыкам Леанардам[en], стаўшы сааўтарам і супрадзюсарам усіх песень на альбоме. Як найбольш *«дзявочы»* альбом Мадонны, «True Blue» уяўляе квінтэсенцыю тэм пра каханне, працу, мары, а таксама расчараванне, і быў натхнёны яе адносінамі з мужам Шонам Пэнам, якому Мадонна прысвяціла альбом. На ўнутраным канверце пласцінкі напісана: *«Прысвячаецца майму мужу, самаму клёваму хлопцу ў Сусвеце»*. У музычным плане песні на альбоме прынялі іншы напрамак ад яе папярэдніх работ, уключыўшы класічную музыку для таго, каб заваяваць больш старэйшую аўдыторыю, якая скептычна ставілася да яе музыкі.

У запісе альбома выкарыстоўвалі розныя інструменты, у тым ліку акустычныя гітары, барабаны, сінтэзатары і кубінскія музычныя інструменты. Тэмы для песень вар’іруюцца ад кахання, свабоды, а ў песні «Papa Don’t Preach» узнімаюцца такія сацыяльныя праблемы, як падлеткавая цяжарнасць[ru]. Пасля яго выхаду, «True Blue» атрымаў шмат станоўчых водгукаў ад крытыкаў. Яны пахвалілі альбом, апісаўшы яго як архетып поп-альбомаў канца 1980-х і пачатку 1990-х гадоў. Яны таксама высока ацанілі той факт, што голас Мадоны гучаў мацней, чым гэта было на яе папярэдніх рэлізах, высока ацаніўшы навыкі Мадоны як спявачкі, кампазітара і артыста.

«True Blue» быў сустрэты з неверагодным поспехам, дасягнуўшы першага радка чартаў у 28 краінах па ўсім свеце, уключаючы Аўстралію, Канаду, Францыю, Германію, Злучанае Каралеўства і Злучаныя Штаты. Ён правёў 34 тыдні запар на вяршыні «European Top 100 Albums[en]», больш, чым любы іншы альбом у гісторыі. Ён стаў самым прадаваным альбомам у свеце ў 1986 годзе і застаецца адным з самых прадаваных альбомаў усіх часоў з аб’ёмам продажаў больш за 25 мільёнаў копій па ўсім свеце. Усе пяць сінглаў з альбома дасягнулі верхняй пяцёркі на «Billboard Hot 100», «Live to Tell», «Papa Don’t Preach» і «Open Your Heart» патрапілі на першы радок.

У падтрымку альбома Мадонна адправілася ў свой другі тур «Who’s That Girl World Tour[en]» з якім наведвала гарады Паўночнай Амерыкі, Еўропы і Азіі ў 1987 годзе. Сінглы альбома і кліпы, якія іх суправаджаюць, выклікалі неадназначную рэакцыю сярод адукацыйных і сацыяльных груп, у прыватнасці «Papa Don’t Preach», які ўзнімае тэму падлеткавай цяжарнасці ў яе лірыцы і «Open Your Heart» у вобразе танцоркі стрыптыз-клуба ў сваім музычнае відэа. «True Blue» абазначаюць як альбом, які зрабіў Мадону сусветнай суперзоркай, умацаваўшы сваю рэпутацыю сярод непераўзыдзеных музычных дзеячаў 1980-х гадоў. Альбом таксама згаданы ў Кнізе рэкордаў Гінэса.

Спіс кампазіцый
---------------

| № | Назва | Аўтар | Прадзюсар(ы) | Працягласць |
| --- | --- | --- | --- | --- |
| 1. | «Papa Don't Preach»  | Brian Elliot, Madonna | Madonna, Stephen Bray | 4:29 |
| 2. | «Open Your Heart»  | Madonna, Gardner Cole, Peter Rafelson | Madonna, Patrick Leonard | 4:13 |
| 3. | «White Heat»  | Madonna, Leonard | Madonna, Leonard | 4:40 |
| 4. | «Live to Tell»  | Madonna, Leonard | Madonna, Leonard | 5:51 |
| 5. | «Where's the Party»  | Madonna, Bray, Leonard | Madonna, Leonard, Bray | 4:21 |
| 6. | «True Blue»  | Madonna, Bray | Madonna, Bray | 4:18 |
| 7. | «La Isla Bonita»  | Madonna, Leonard, Bruce Gaitsch | Madonna, Leonard | 4:02 |
| 8. | «Jimmy Jimmy»  | Madonna, Bray | Madonna, Bray | 3:55 |
| 9. | «Love Makes the World Go Round»  | Madonna, Leonard | Madonna, Leonard | 4:31 |
| **40:18** |

Зноскі
------

1. ↑  True Blue — Album liner notes

Спасылкі
--------

|  |  |
| --- | --- |
| ⚙️   Фота, відэа і аўдыё | Spotify · Яндэкс Музыка |
| Тэматычныя сайты | AllMusic · Discogs · MusicBrainz · OCLC |
| Нарматыўны кантроль | BNF: 42698213g · DNB: 351936858 |